Stationary Traveller

Stationary Traveller er den ellevte utgivelsen fra progrockbandet Camel og kom ut i 1984. Albumet regnes for å være et konseptalbum på grunn av temaet om Berlin fra samme tid, som omhandler hele verket.

Bak utgivelsen var Latimer og Camel i en rettslig krangel med bandets tidligere manager Geoff Jukes, som hadde saksøkt Camel for angivelige medinntekter fra bandets tidligere dager. På tross av dette forhandlet Decca Records og Camel frem en ny platekontrakt, noe som gjorde at Latimer under forberedelsene tok kontakt med den nederlandske keyboardisten Ton Scherpenzeel fra Kayak og avtalte et samarbeid for det kommende studioalbumet. Sammen med medlemmene fra den forrige utgivelsen samt trommeslageren Paul Burgess kjent fra 10cc og Jethro Tull begynte Camel innspillingene i Riverside Studios i London.

Selv om Stationary Traveller er et konseptalbum, går det i arv på en musikalsk linje med forgjengeren The Single Factor fra 1982, som bragte bandet nærmere det pop–pregede lydbildet til Alan Parsons Project. Stationary Traveller beholder det samme preget av pop, men brøt ned de ellers påtvungne grensene og gjør at Camel, med låtskriversamarbeidet mellom Andrew Latimer og Susan Hoover, skaper relativt konsise sanger med lange atmosfæriske instrumentale avsnitt, dog med et klart og bastant 1980-talls lydbilde som kan minne om Barclay James Harvest.

Albumets tekster ble skrevet av Hoover og handler om Berlinmuren og det delte Berlin samt dets politiske, emosjonelle og fysiske skiller. Dette preget er også på albumcoveret, som viser et sorthvittbilde av en kvinne fra en gate i Berlin. Albumets tittelspor, som er utgivelsens midtpunkt, kjennetegner Andrew Latimer både på panfløyte og på gitar, hvor han på sistnevnte utformet en solo som kan minne om David Gilmour fra Pink Floyd. Latimer viser seg også sterkere frem som vokalist på flere spor på Stationary Traveller enn tidligere utgivelser. 

Mange av låtene fra den senere turnéen ble utgitt på konsertalbumet Pressure Points, som ble frontet som en avslutningskonsert for Camel, siden Andrew Latimer hadde bestemt seg for å flytte til USA og legge bandet på is som følge av rettstvistene. Dette gjorde at Stationary Traveller forble det siste utgivelsen fra Camel på 1980-tallet, og den siste studioutgivelsen helt til den nye oppstarten av bandet i 1991.

 Sporliste 
 Listeplasseringer  UK Albums Chart: # 32 / 40  Topplistan: # 48 / 60 Swedishcharts.com – Topplistan 1984 (Besøkt 22. september 2008) Singler «Long Goodbyes» (1984)«Metrognome» (1984)«Cloak And Dagger Man» (1984)«Pressure Points» (1984)«West Berlin» (1984)
«Pressure Points» (2.10)(Susan Hoover, Andrew Latimer)
«Refugee» (3.47)(Susan Hoover, Andrew Latimer)
«Vopos» (5.32)(Susan Hoover, Andrew Latimer)
«Cloak and Dagger Man» (3.55)(Susan Hoover, Andrew Latimer)
«Stationary Traveller» (5.34)(Susan Hoover, Andrew Latimer)
«West Berlin» (5.10)(Susan Hoover, Andrew Latimer)
«Fingertips» (4.29)(Susan Hoover, Andrew Latimer)
«Missing» (4.22)(Susan Hoover, Andrew Latimer)
«After Words» (2.01)(Andrew Latimer, Ton Scherpenzeel)
«Long Goodbyes» (5.14)(Susan Hoover, Andrew Latimer)

 Personell 
 Andrew Latimer – Gitarer, fløyte, bass, piano, keyboards, panfløyte, PPG, Juno 60, Yamaha CS-60, vokal
 Paul Burgess – Trommer, perkusjon
 Ton Scherpenzeel – Orgel, synthesizer, piano, keyboards, mellophonium, vokal
 David Paton – Bass, vokal
 Chris Rainbow – Vokal 
 Mel Collins – Saksofon 
 Haydn Bendall – Fairlight Synthesizer

 Annet personell 
 Dave Hutchins – Lydtekniker
 Nico Bolas & Richard Bosworth – Lydteknikerassistenter
 The Artifex Studio – Kunstnerisk utforming av albumcover
 Kate Bush er for øvrig kreditert for å ha lånt ut sin Fairlight Synthesizer til innspillingen.Aftenposten Morgen – Plateomtale av Stationary Traveller, side 7. (Av Kjetil Bjørnstad, publisert 27. juni 1984)

 Utgivelsesdetaljer 
 1984, LP Decca SKL5334
 1984, CD Decca 820 020-2
 2004, CD Camel Productions CP1012

 Referanser 

 Eksterne lenker   


Kategori:Camel-album
Kategori:Musikkalbum fra 1984
Kategori:Konseptalbum
Kategori:Progressiv rock-album